સાંનિધ્ય ઈજનેરી વિદ્યાશાખામાં ભણતો હતો. ક્યારેક તો ફી ભરવાના પૈસાની પણ તકલીફ. એ આક્રોશમાં આવી કહેતો, “મમ્મી, પપ્પાને કહી દે કે સત્ય, સેવા અને પરોપકારના પ્રયોગો બંધ કરે, માણસમાં પહેલાના જેવી કદરદાનીની ભાવના આજે રહી નથી. ભલાને ‘ભોટ’ અને બદમાશને ‘ચતુર’ ગણવામાં આવે છે. બદમાશીને પણ શિરપાવ ગણીને લોકો નફ્ફટાઈપૂર્વક તેનો આનંદ લેતો હોય છે. ગોટાળા કરીને જેલમાં ગયેલા નેતા જ્યારે જામીન પર છૂટે, ત્યારે તેના ચમચાઓ, ગણતરીબાજો અને સ્વાર્થી મનોવૃતિવાળા સામાન્ય માણસો ફૂલહાર કરવા દોડી જાય છે, એટલે મેં નક્કી કર્યું છે કે જે કાંઈ કરવું તે મોટા પાયા પર કરવું. મોટા પાયે આચરવામમાં આવેલી બેઈમાની પણ મીડિયા રસપૂર્વક ચમકાવે છે.”